ঝজ্জর জেলা
ঝজ্জর জেলা উত্তর ভারতের হরিয়ানা রাজ্যের ২২টি জেলার একটি। জেলাটি ১৯৯৭ সালের ১৫ জুলাই রোহতাক জেলা থেকে সৃষ্ট এবং এর সদর দফতর ঝজ্জর। এটি দিল্লি থেকে ২৯ কিলোমিটার (১৮ মা) দুরে অবস্থিত এবং একটি গুরুত্বপূর্ণ শিল্প কেন্দ্র হিসাবে গড়ে উঠেছে। জেলার অন্যান্য শহরগুলি হলো বাহাদুরগড়, বদলি এবং বেরী। বাহাদুরগড় জেলা ও রাজ্যের প্রধান শহর। বাহাদুরগড় ভারতের একমাত্র শহর হিসাবেও পরিচিত যেটি জেলা সদরের চেয়ে আয়তনে বড়। জেলাটির আয়তন ১,৮৩৪ বর্গকিলোমিটার (৭০৮ মা২) এবং ২০০১ সালে এর জনসংখ্যা ছিল ৭০৯,০০০। এই জেলায় দুটি শিল্পাঞ্চলে ৩৩০০টিরও বেশি শিল্প রয়েছে। এই জেলার মূল শিল্পগুলি হলো সিরামিক, কাঁচ, রাসায়নিক, প্রকৌশল, বৈদ্যুতিক এবং ইলেকট্রনিক্স। বাহাদুরগড় শহর জেলার প্রধান শিল্পাঞ্চল এবং এখানে ২৮০০টিরও বেশি মাঝারি আকারের শিল্প এবং ২০০টি বৃহতাকারের শিল্প রয়েছে। এখানে ৩৩০০টি শিল্প প্রতিষ্ঠান রয়েছে যার মোট বিনিয়োগের পরিমান ৪,০০,০০০ কোটি টাকা। এই রাজ্যের প্রধান ফসলগুলি হলো চাল, গম এবং ভুট্টা। মোট সেচযুক্ত জমির আয়তন প্রায় ৬৭০ বর্গকিলোমিটার (২৬০ মা২)।